Mladi u SAD sve teže do posla
Iako je stopa nezaposlenosti najniža posle dve godine, istraživanje pokazuje da su izgledi za zaposlenje mladih i dalje sumorni
Američka omladina je suočena sa sve neizvesnijom budućnošću. Uprkos sporom poboljšanju situacije na tržištu rada, ekonomistkinja Hajdi Širholc iz Instituta za ekonomsku politiku, kaže da mladi radnici tek treba da osete te promene. Uz više nego dvostruko veću stopu nezaposlenosti od nacionalnog proseka, Širholc kaže da je klasa koja diplomira ove godine suočena sa oštrom konkurencijom za manji broj radnih mesta. Student prava na Univerzitetu „Džordž Vašington“, Eliot Riven, ne misli loše o svojim mogućnostima za karijeru, ali priznaje da je ekonomija zastrašujuća za mnoge studente. Umesto nadmetanja sa iskusnim radnicima za manji broj radnih mesta za početnike, student hemije Den Formen planira da prebrodi oluju dok se ekonomija ne poboljša. Međutim, vremena su se promenila. Profesor Ajman Tarabiši sa Fakulteta za biznis Univerziteta „Džordž Vašington“, kaže da je stepen diplome sada manje važan od sposobnosti za marketing. „ Studentkinja novinarstva Nikol Man treba da diplomira iduće godine. Ona kaže da studenti ne treba da gube iz vida svoje ciljeve, ali dodaje da ipak treba da budu i fleksibilni. kaže Ajman Tarabiši. U Institutu za ekonomsku politiku kažu da je velika tragedija što mladi radnici imaju i manju bezbednost. Hajdi Širholc kaže da mnogi diplomci koji ne mogu da pronađu posao neće moći da se kvalifkuju za povlastice za nezaposlene. Hajdi Širholc kaže da je dobra vest to što je rast broja radnih mesta u proteklih šest meseci postojano bio veći od broja koji je potreban da bi se održao korak sa normalnim priraštajem stanovništva. Ona kaže da je najviše brine pregrejana politička atmosfera u Vašingtonu, koja izgleda da je sve voljnija da žrtvuje rast broja radnih mesta radi smanjenja sve većeg državnog duga.